cyanic-selkie/wikianc huggingface dataset:
República Popular de Hungría (1918-1919)
Crises fronteirizas
Territorio baixo control da nova república ao final da súa existencia, na primavera de 1919.|miniatura O Goberno de Károlyi conseguiu asinar o un armisticio coa Entente en Belgrado. Neste delimitáronse unhas fronteiras provisionais que debían separar ás tropas húngaras das checoslovacas, romanesas e serbias (pronto iugoslavas). Estas cruzaron moi pronto as liñas de demarcación, co visto e prace do alto mando da Entente. O Goberno non podía contar cun Exército capaz: en parte polo cansazo bélico logo da guerra mundial, en parte pola desorganización interna e tamén polo pacifismo do propio Goberno, non existían unhas forzas armadas nas que Károlyi puidera apoiarse para contrarrestar as agresións dos Estados veciños. O primeiro ministro e posterior presidente da república, [[Mihály Károlyi, tratou de reformar profundamente o novo país e establecer un goberno democrático, ao mesmo tempo que tentou sen éxito manter a integridade territorial segundo as antigas fronteiras, derrotado polo forte nacionalismo e a hostilidade da Entente.|miniatura|dereita]] Para cando o ministro de Nacionalidades comezou as súas negociacións cos romaneses en Arad a mediados de novembro, a administración e o Exército maxiares desapareceran da rexión e as tropas romanesas xa cruzaran a fronteira dos Cárpatos. Estábanse creando milicias romanesas, e comités nacionais romaneses controlaban xa numerosas localidades. O, a asemblea nacional dos romaneses transilvanos proclamou a unión con Romanía. A continuación as tropas romanesas cruzaron o río Mureş (en húngaro Maros) e ocuparon o territorio que se lles prometera no acordo segredo de 1916. O Goberno de Budapest, descoñecedor do mesmo, protestou. O 23 de decembro, o coronel Vix —representante da Entente en Budapest— informou o gabinete de Károlyi da intención desta de permitir a ocupación romanesa dos territorios en disputa. En xaneiro freouse o avance romanés.
Bačka, Eslovaquia
Historia
En 1918 formou parte de Hungría, pero no Tratado de Trianon (1920 )pasou a formar parte de Checoslovaquia.
Garota de Ipanema
En 1963 Norman Gimbel fixo unha adaptación da letra en inglés, "The Girl from Ipanema".
Os gozos e as sombras (serie de televisión)
Tamén foi dobrada ao galego e emitida pola TVG, converténdose no primeiro produto audiovisual dobrado ao galego.
Premios
Premios TP de Ouro 1982
Failure
Historia
Failure estivo formada por Ken Andrews (voz, guitarra) e Greg Edwards (baixo, guitarra). Os dous comezaron a gravar catro cancións "demo" e comenzaron a facer concertos pola zona dos Ánxeles co batería Robert Gauss. Asinaron un contrato co selo Slash Records, un selo independente distribuído por Warner, e lanzaron o álbum Comfort en 1992, que fora gravado con Steve Albini. Ese mesmo ano realizaron a súa primeira xira con Tool.
Casa da Especiaría
A Casa de Contratación da Especiaría, tamén chamada Casa da Especiaría, foi unha institución que tivo a súa sede na Coruña entre 1522 e 1529.
Rosa Díez
Traxectoria
Filla dun obreiro cántabro de ideoloxía socialista, preso e condenado a morte durante a ditadura franquista, aínda que a súa pena foi finalmente perdoada.
Estudou para administrativa e traballou como funcionaria na Administración do Estado. Tras seis anos como conselleira de Turismo do Goberno Vasco era unha das dirixentes do PSE - EE con maior popularidade. Tamén foi parlamentaria no Parlamento Vasco antes de ser elixida europarlamentaria en 1999. No Congreso do seu partido do ano 2000, tralas eleccións xerais nas que o PP obtivo maioría absoluta, Rosa Díez competiu contra José Luis Rodríguez Zapatero, José Bono e Matilde Fernández pola Secretaría Xeral do PSOE.
Serra do Pando e Maseiras
A serra do Pando e Maseiras é un sistema montañoso dentro das serras setentrionais de Galiza que pode ser considerado como unha prolongación dos Ancares. Ten orientación NE-SO.
Pontoporíidos
miniatura|240px|Debuxo de Pantoporia blainvillei. A dos pontoporíidos (Pontoporiidae) é unha familia de cetáceos odontocetos da superfamilia dos inoideos que comprende un único xénero, Pontoporia Gray, 1870 (antes, Stenodelphis d'Orbigny & Gervais, 1847), unha única especie, Pontoporia blainvillei, un golfiño de auga doce que habita fundamentalmente no grande estuario do Río da Prata, e tamén nas costas suramericanas do océano Atlántico, sendo a única especie de golfiño que, aínda que de río, pode vivir indistintamente en augas doces e salgadas.
Taxonomía
Pontoporia blainvillei é a única especie do seu xénero. Foi descrita por primeira vez por Paul Gervais e Alcide d'Orbigny en 1844, que a denominaron Delphinus blainvillei, aludindo o nome específico ao zoólogo francés Henri Marie Ducrotay de Blainville, e máis tarde reclasificada no xénero Pontoporia, de aí o nome científico válido actualmente.
Alec Brown
Alec Brown, nado o 23 de xullo de 1992 en Winona, Minnesota, é un xogador profesional de baloncesto internacional estadounidense que xoga para o Movistar Estudiantes da Liga ACB. Cunha estatura de 2,16 metros pode xogar nas posicións de ala-pivote e pivote. En 2014 foi escollido na segunda rolda do Draft da NBA polos Phoenix Suns.
Walter Veltroni
Vida persoal
É afeccionado ao baloncesto. É seareiro do Virtus Roma e presidente de honra da Liga de Baloncesto Italiana dende 2007. En fútbol apoia a Juventus. Está casado e ten dous fillos. É ateo.
Edirne
Historia
Foi fundada no ano 125 polo emperador romano Hadriano (de onde provén o seu nome romano Adrianópole) sobre o lugar dunha aglomeración máis antiga denominada Orestias. A cidade foi sede dun antigo bispado.
Houbo moitas batallas en Adrianópole:
Tanto a antiga Adrianópole coma a posterior Edirne, por causa da súa situación de punto de paso, troca progresivamente de poboadores: godos, búlgaros, cruzados e otománs. Estes últimos fixérona, con Murad I, a súa capital en 1361. Adrianópole mantense coma capital otomá ata a toma de Constantinopla en 1453, a onde os otománs trasladan a súa capital.
O “vermello” de Adrianópole
Consta cun proceso de fabricación que foi un grande segredo comercial dende a Idade Media. Gorduras rancias, aceite, ouriños e excrementos, sangues animais: a fabricación era, en consecuencia, insalubre. Esta cor utilizábase principalmente en tinxidos.
Liña de alta velocidade Olmedo-Zamora-Galicia
Atópase en servizo entre Olmedo e Zamora (a vía par dende o 17 de decembro de 2015 e a vía impar dende o 21 de outubro de 2016), e entre Ourense e Santiago (dende o 11 de decembro de 2011), con continuidade ata A Coruña e Vigo a través do eixe atlántico de alta velocidade. Está prevista a inauguración do tramo entre Zamora e Seabra para 2018 e entre Seabra e Ourense para 2019.
Batalla de Falkirk
Antecedentes
A comezos de xullo, comezou a marcha dos ingleses cara o norte. William Wallace, agora Gardián de Escocia, ordenara que se utilizara a táctica de terra queimada, negando os víveres ós invasores. Os escoceses cederon terreo, chegando os ingleses a uns paraxes onde xamais estiveran. Os víveres por mar, pedidos por Eduardo, atrasáronse polo mal estado das augas; e cando os ingleses chegaron ó centro de Escocia, estaban famentos. A infantería galesa en particular andaba mal de moral e amotinouse. Eduardo enfrontouse á perspectiva dunha vergonzosa retirada, que sería unha das características das campañas do seu fillo no reinado seguinte. Mentres, William Wallace establecérase intelixentemente no bosque de Callendar, preto de Falkirk, a só trece millas de distancia, para perseguir a retirada dos ingleses.
Liña de alta velocidade Madrid-Sevilla
Historia
Tras varios anos de obras, a liña de alta velocidade resultante da creación do Novo Acceso Ferroviario a Andalucía inaugúrase o 14 de abril de 1992, coincidindo coa Expo 92 celebrada en Sevilla. Aos 7 días iníciase a explotación comercial cuberta por seis traxectos diarios por sentido ás cidades de Madrid, Sevilla, Córdoba, Puertollano e Cidade Real. En outubro do mesmo ano iníciase a explotación do produto AVE Lanzadera, que uniría Madrid coas dúas cidades castelán-manchegas.
Michael Nyman
Vida persoal
Nyman e Aet separáronse, e Nyman foi publicamente humillado debido a unha breve relación iniciada no MySpace con Jane Slavin.
Pasta
Características
Algunhas pastas americanas están feitas dunha mestura de fariña e sémola. Estas pastas adoitan ter un sabor e textura diferentes. Outras pastas como a Pizzoccheri, están feitas de trigo sarraceno. Os Gnocchi adoitan incluírse dentro dos pratos de pasta, aínda que están feitos de distintos ingredientes (principalmente de patacas moídas) e teñen un xeito distinto de preparación.
Zakspeed
Década de 1990 e posteriores: Volta aos deportivos e coches de turismo
Logo de retirarse da F1, correron con coches Mercedes 190E e Opel Calibra no decenio de 1990 na Deutsche Tourenwagen Meisterschaft e na efémera ITC series, xestionado agora por Peter Zakowski, quen sucedera ao seu pai logo da súa andaina na F3. A súa carreira como piloto non o levou á F1, pero participou no vello circuíto de Nürburgring Nordschleife en carreiras de resistencia, gañando as 24 Horas de Nürburgring varias veces.
En 2001, o equipo Zakspeed tamén fixo un breve regreso aos monoprazas cunha incursión en carreiras de CART nos EE.UU., en colaboración con Forsythe Championship Racing. Ninguén de Zakspeed foi aos EE.UU. e Forsythe puxo fin á alianza.
Liga Galega de Traiñeiras 2007
A edición do ano 2007 da Liga Galega de Traiñeiras (LGT) foi a segunda tempada disputada da segunda categoría de clubs de remo xunto coa Liga ARC e xusto por debaixo da Liga ACT. Esta edición estivo formada por 13 clubs, un menos que a tempada inaugural ao non tomar parte na competición o Club de Remo Vila de Cangas. O campión desta edición foi a Sociedade Deportiva Tirán de Tirán (Moaña), que conseguiu o ascenso á máxima categoría do remo en banco fixo, a Liga ACT. A Liga constou de 15 regatas que se disputaron entre o 16 de xuño coa disputa da XXI Bandeira de Redondela en Chapela (Redondela), e o 26 de agosto coa disputa da última regata da Liga, a IV Bandeira Concello de Ferrol na Praia de S. Xurxo, Ferrol.
Lingua estándar
Proceso de estandarización
O proceso de estandarización require seleccionar certos trazos do diasistema que se quere estandarizar, segundo a aplicación de criterios restritivos de criba. Tamén requírese da formalización e consensuación de certas formas que poidan ser empregadas como convención que marca os límites do que se considera e o que non se consideran formas da variedade estándar. Algunhas características non excluíntes que adoitan identificar a unha variedade estándar son:
Variedades estándares das linguas modernas
O italiano estándar deriva da variante xeográfica usada en Florencia e non do dialecto romano. O alemán estándar non se basea nunha cidade ou rexión específicas senón que foi desenvolvido nun proceso que durou varios centos de anos, durante o cal os escritores intentaron expresarse de forma tal de ser comprendidos nunha área o máis extensa posible. Ata comezos do século XIX o alemán estándar era un idioma exclusivamente escrito, aprendido case coma un idioma estranxeiro polos habitantes do norte do país, cuxos dialectos eran moi diferentes. O resultado foi que estes falantes intentaron pronunciar o alemán estándar seguindo coidadosamente a ortografía; esta forma da fala estendeuse máis tarde cara ao sur.
Germán Lux
É irmán do tamén exfutbolista Javier Lux.
Deportivo da Coruña
Trala marcha de Aranzubía ao Atlético de Madrid en 2013, fíxose coa titularidade no cadro coruñés, disputando 37 partidos de liga durante a tempada 2013–14, na que o Deportivo logrou un novo ascenso a Primeira. As súas boas actuacións fixeron que recibise o galardón a "Mellor Porteiro da Liga Adelante 2013-14" na gala dos Premios LFP 2014, superando na votación a Xabi Irureta (SD Eibar) e a Jordi Masip (FC Barcelona B).
River Plate (2ª etapa)
En xuño de 2017 regresou á Arxentina para fichar de novo por River Plate. No club "millonario" apenas dispuxo de minutos durante os seguintes anos, sendo a titularidade na portería para Augusto Batalla primeiro e para Franco Armani dende 2018. Con todo, conquistou varios títulos, entre eles un campionato de Primeira División e a Copa Libertadores de 2018. En decembro de 2021 anunciou a súa retirada do fútbol, con 39 anos de idade.
Vida persoal
O seu irmán máis vello Javier foi tamén futbolista. Xogaba como centrocampista e destacou sobre todo no Racing Club de Avellaneda.
Regato
miniatura|Regato no concello da [[A Capela|Capela.]] Un regato ou regacho é unha corrente natural de auga que normalmente flúe con continuidade, pero que ten escaso caudal, inferior ao dun río e mesmo ao dun regueiro, e a diferenza do arroio adoita ser permanente.
Kunitachi
O concello de Kunitachi limita cos concellos de Tachikawa, de Kokubunji, de Fuchū e de Hino.
Banco Mundial
O Banco Mundial é unha institución financeira internacional que proporciona préstamos aos países en vías de desenvolvemento para os programas de capital. Componse de dúas institucións: o Banco Internacional para a Reconstrución e o Desenvolvemento (BIRD) e a Asociación Internacional para o Desenvolvemento (AID). O Banco Mundial é un compoñente do Grupo do Banco Mundial, e membro do Grupo para o Desenvolvemento das Nacións Unidas.
O Banco Mundial traballa con outra entidade, o Fondo Monetario Internacional (FMI), o cal dá financiamento para alixeirar os problemas na balanza dos pagos da débeda. Ambos son coñecidos como "Institucións de Bretton Woods", posto que a conferencia internacional que levou á creación destas institucións e onde se asinaron os Acordos de Bretton Woods levouse a cabo na vila homónima, Bretton Woods, parte do municipio de Carroll, no estado de Nova Hampshire (Estados Unidos de América), do 1 ao 22 de xullo de 1944.
Grupo Banco Mundial
As cinco institucións están estreitamente relacionadas e funcionan baixo unha única presidencia. Son:
Bandeira de Suráfrica
A bandeira de Suráfrica foi adoptada o 27 de abril de 1994, despois da fin do apartheid, para substituír a anterior bandeira nacional, que era vista por moitos como símbolo do antigo réxime máis que do país, ademais da opinión xeral de que o cambio era necesario debido ás súas connotacións racistas.
Saúde sexual e reprodutiva
Evolución do concepto
Respecto da Saúde Sexual, Ivonne Szasz, socióloga especializada en demografía, sinala que tradicionalmente, empregamos os termos "planificación familiar" e "saúde materno-infantil", para referirnos -cun matiz médico- ás doenzas e mortes relativas ós procesos reprodutivos, e ás complicacións do embarazo e do parto. Un concepto cun fin claro: controlar o crecemento poboacional (antinatalismo & natalismo). Nos últimos anos comezouse a empregar o termo "Saúde Reprodutiva" que ó contrario do anterior pon énfase en "os dereitos sexuais e reprodutivos de homes e mulleres. É dicir, o acceso de homes e mulleres ó propio corpo, á satisfacción persoal e á toma de decisións sobre cando, como e con quen ter relacións sexuais.
Selección de fútbol de Alxeria
A selección de fútbol de Alxeria (en árabe: منتخب الجزائر لكرة القدم‎), alcumados os Raposos do deserto (الأفنــاك, Les Fennecs) é o equipo representativo de Alxeria nas competicións internacionais oficiais de fútbol. A súa organización está a cargo da Federación Alxeriana de Fútbol (الاتحادية الجزائرية لكرة القدم‎), pertencente a Confederación Africana de Fútbol. O seu maior éxito son os títulos da Copa de África de Nacións que obtivo en 1990, sendo o país organizador, e en 2019.
Gros mammouth album
Gros Mammouth Album é o primeiro álbum da banda de rock quebequesa Les Trois Accords lanzado en 2003 e reeditado en 2004 como Gros Mammouth Album Turbo con dúas novas cancións, "Loin d'ici" e "Turbo sympathique".
Thalassemyidae
Thalassemyidae é unha familia extinta de tartarugas mariñas criptódiras. Existiu desde o período Xurásico até o Eoceno (hai 196-40 millóns de anos). Encontráronse fósiles da familia nos Estados Unidos e Europa (Gran Bretaña, Francia, Bélxica, Alemaña, Eslovenia).
Dan Peters
Uniuse a Bundle of Hiss cando só tiña quince anos. Tocou tamén a batería con Nirvana, aparecendo no sinxelo Sliver. Peters só fixo unha actuación en directo con Nirvana, foi o 22 de setembro de 1990 no Motorsports Int Garage, en Seattle. Peters continuou tocando en Mudhoney, mentres que en Nirvana foi substituído por Dave Grohl. Tamén tocou a batería na banda Screaming Trees entre 1990 a 1991.
Castelo de Ambras
No castelo de Ambras atópase a Cámara de Arte e Curiosidades, cunha colección de pinturas de persoas con deformidades. Durante 200 anos, albergou o Penacho de Moctezuma.
O Hospital, Tomiño, Tomiño
Na división eclesiástica conforma un anexo da parroquia de Santa María de Tomiño.
Basílica de Santa María a Maior de Roma
Santa María a Maior é, coa súa planta basilical de nobres proporcións, os seus mosaicos, as súas impoñentes capelas policromadas da época da Contrarreforma, un compendio das grandes etapas da arte cristiá de Roma.
Xenealoxía do feminismo
Feminismo e Ilustración
Os estudos europeos vinculan Ilustración e feminismo, en canto que loita pola igualdade e proxecto emancipatorio. Os referentes teóricos propios do feminismo atópanse na Ilustración, agora ben, esta vinculación enténdense no sentido que graficamente define Amelia Valcárcel cando afirma que o feminismo é «un fillo non querido da Ilustración». Nesta liña de pensamento Celia Amorós explica que:
Argumento ad hóminem
O argumento ad hóminem é unha das falacias lóxicas máis coñecidas. Tanto a falacia en si mesma como a acusación de servirse dela utilízanse como recursos en discursos reais. Como unha técnica retórica, é poderosa e úsase a miúdo —a pesar da súa falta de sutileza— para convencer a aqueles que se moven máis por sentimentos e por costumes acomodaticios que por razóns lóxicas.
Validez
O argumento ad hóminem é falaz cando se aplica á dedución, e non á evidencia (ou premisa) dun razoamento aínda que se pode aplicar tanto á dedución como á evidencia por medio da persuasión.
As premisas que desacrediten a unha persoa poden existir en razoamentos válidos, cando a persoa criticada é a única fonte dunha proba usada nun dos seus argumentos.
Ad hóminem abusivo
O feito de que alguén estivese na cadea non converte en morais as accións do seu interlocutor nin lle impide denuncialas, e ambos feitos carecen de relación entre si.
O feito de que Xoán se sinta atraído polas rapazas non invalida o seu argumento de que Miguel fose un estafador, e ambos os dous feitos carecen de relación ningunha entre si.
Iñaki Pérez Beotegi
É considerado, xunto a'Argala, o cerebro da Operación Ogro, que foi o asalto contra Luis Carrero Blanco. Despois, pasouse a ETA pm e foi detido en Barcelona en 1975, con Jon Paredes Manot, grazas á información do infiltrado Lobo. Pouco antes da amnistía de 1977 foi excarcerado e enviado para a Noruega con Xabier Izko de la Iglesia, Iñaki Múgica Arregi, Ezkerra, José Antonio Garmendia e Iñaki Sarasketa entre outros, ata que a amnistía lle permitiu volver.
Legume
Estes froitos pertencen á grande orde das plantas leguminosas (familia Fabaceae, leguminosas de gran). Malia o gran número de especies que compón esta familia, as empregadas para a alimentación humana e do gando é moi baixo.
Tipos de legumes
miniatura|Vaíñas de chicharos Os principais legumes consumidos polas persoas como alimento son:
Ricardo Zariquiey Cenarro
Epónimo
En 1955, o doutor Francesc Español dedicoulle unha nova especie de coleóptero cavernícola que descubrira na exploración dunha cova da Cerdaña Speophilus cenarroi, en cuxa descrición Español escribiu:
Lista de países por PIB nominal per cápita
miniatura|300px Esta é unha listaxe de países do mundo ordenada segundo o seu produto interno bruto (PIB) a prezos nominais per cápita, significando a suma de todos os bens e servizos finais producidos por un país nun ano, dividido pola poboación media do mesmo ano.
Gripe
Historia
As pandemias posteriores de gripe (a gripe asiática (tipo A, subtipo H2N2) e a de 1968 ou gripe de Hong Kong (tipo A, subtipo H3N2) non foron tan devastadoras pero tamén provocaron millóns de defuncións. Nas últimas pandemias, a dispoñibilidade de antibióticos serviu para controlar as infeccións oportunistas e isto axudou a reducir a taxa de mortalidade con respecto o da gripe española do 18..
Influenzavirus A
Este xénero posúe unha especie, o Influenza A virus. As aves acuáticas salvaxes son os hóspedes naturais dos seus moitos subtipos. En ocasións os virus poden transmitirse a outras especies o que pode provocar graves epidemias na poboación de aves para consumo humano, ou saltar directamente ao ser humano coa conseguinte pandemia. Os virus de tipo A son os patóxenos máis agresivos dos tres xéneros que poden provocar a enfermidade. En función do anticorpo dominante poden ser divididos en varios serotipos diferentes. Os serotipos que foron confirmados en humanos, ordenados polo número coñecido de mortes en pandemia son:
Influenzavirus B
miniatura|300px|dereita|Variante do virus causante da [[gripe de Hong Kong (imaxe duns 100.000 aumentos).]]
Estrutura e propiedades
HA e NA son grandes cadeas glicoproteicas que se proxectan do exterior da partícula vírica. HA é unha lectina mediadora da fixazón do virus á célula obxectivo e da entrada do material xenético nela, mentres que NA está involucrada na liberación da proxenie viral desde as células infectadas ao exterior, mediante a ruptura de azucres que ligan ás partículas virales maduras. Estas proteínas son obxectivos para os fármacos antivirais. A están clasificados en subtipos baseándose na resposta antixénica a HA e NA, dando lugar á nomenclatura H e N como se mencionou máis arriba.
Dano periférico
A viremia é excepcional e o virus habitualmente só é localizable nas vías respiratorias, pero en casos graves na autopsia encontráronse virus en fígado, bazo, corazón, rils e ganglios linfáticos. Os síntomas, distais ao aparato respiratorio e habituais da gripe (como a febre, a cefalea ou a astenia) teñen a súa orixe nas enormes cantidades de citoquinas e quemoquinas (como o interferón ou o factor de necrose tumoral) producidas e liberadas polas células infectadas polo virus. Pero en contraste co rinovirus, causante do catarro común, a gripe causa certo grao de dano tisular, polo que os síntomas non son exclusivamente debidos a resposta inflamatoria.
Anatomía patolóxica
Cinco días despois iníciase a rexeneración que inicialmente ten aspecto metaplásico (células atípicas) pero que ás dúas semanas adquire un aspecto totalmente normal.
Antibióticos
Dado que a gripe é unha infección vírica os antibióticos (fármacos antibacterianos, pero inactivos fronte a virus) non melloran o cadro, salvo que se prescriban pola aparición dunha infección bacteriana secundaria, situación na que adoita ser útil a tinguidura de Gram e un antibiograma para elixir o antibiótico adecuado.
Inhibidores da neuraminidase
Son de primeira elección na infección polo virus da gripe, aínda que o CDC estadounidense recomendou o uso de inhibidores M2 durante a tempada de gripe 2005/06.
O oseltamivir úsase en dose profiláctica nos casos sospeitosos de neogripe A pra pasar a doses terapéutica cando o laboratorio confirma o diagnóstico
Inhibidores M2 (adamantanos)
Os antivirais amantadina e rimantadina foron deseñados para bloquear un canle iónico (proteína M2) e previr así a entrada do virus ás células hóspede. Estes fármacos son en ocasións eficaces fronte o Influenzavirus A se se administran precozmente, pero son sempre ineficaces fronte ao grupo B. A resistencia medida a amantadina e rimantadina en cepas americanas illadas de H3N2 incrementouse ata un 91% no 2005. A actividade dos admantanos parece ser pouco eficaz contra as cepas H5N1.
Pneumonía vírica
Aparece como cadro gripal que non se resolve e no que hai aumento da febre, expectoración escasa pero sanguiñolenta, taquipnea con dificultade respiratoria intensa e, finalmente, cianose central.
Vacinación
A eficacia destas vacinas é variable e non se atopan grandes diferenzas entre as vacinas de virus fraccionado (subviróns) e as vacinas de subunidades, en termos de inocuidade, reactoxenicidade e inmunidade en adultos e anciáns.
Bibliografía
Xeral
Patoxénese
Vincenzo Iaquinta
Vincenzo Iaquinta, nado en Cutro o 21 de novembro de 1973, é un exfutbolista profesional italiano. Xogaba de dianteiro e foi internacional coa selección italiana, coa que gañou o Mundial de 2006.
Steve Turner
Steve Turner, nado o 28 de marzo de 1965, é un guitarrista estadounidense, coñecido polo seu traballo coa banda de grunge Mudhoney.
Leonel Fernández
Leonel Antonio Fernández Reyna, nado en Santo Domingo o 26 de decembro de 1953, é un político dominicano. Foi o presidente da República Dominicana entre 1996 e 2000 e de novo dende o 16 de agosto de 2004.
Clärenore Stinnes
Clärenore Stinnes, nada en Mülheim an der Ruhr o 21 de xaneiro de 1901 e finada en Björnlunda o 7 de setembro de 1990, foi un expedicionaria alemá e a primeira muller en dar a volta ao mundo en coche.
Traxectoria
Seu pai era o magnate da industria e político alemán Hugo Stinnes. Con tan só 24 anos participou na súa primeira carreira automobilística, e en 1927 xa se atopaba entre as mellores pilotos europeas daquela época. O 25 de maio de 1927 emprendeu unha viaxe ó redor do mundo xunto con Carl-Axel Sóderström, a quen coñecera só dous días antes de saíren nun Adler/Standard 6 de serie xunto con dous mecánicos e unha camioneta de apoio con pezas de recambio e o resto do equipo. A aventura contou cunha subvención de 100.000 marcos achegados pola industria automobilística alemá (Adler, Bosch e Aral).
Berenguela de Castela (1253-1300)
Sepultura
O nicho que contiña os restos mortais no Mosteiro de Santo Domingo o Real de Madrid foi aberto o 23 de abril de 1869, testificando os presentes que se atopou o cadáver, tamén momificado, con tocado e envolto en luxosas roupaxes de seda.» Examinados os restos, foron depositados de novo no seu nicho, pero cando o edificio foi demolido en 1869, os restos mortais das infantas Berenguela e Constanza foron trasladados á cripta da igrexa de San Antonio dos Alemáns de Madrid, onde repousan na actualidade.
Vida artificial
Baseado en programas
As simulacións baseadas en programas conteñen organismos cunha complexa linguaxe de ADN, usualmente Turing completo. Esta linguaxe adoita estar en forma dun programa informático en vez de ser un ADN biolóxico real. Os derivados de ensamblaxe son as linguaxes máis comunmente usadas. Un organismo "vive" cando se executa o seu código, e hai varios métodos que permiten a súa autorreplicación. As mutacións aplícanse xeralmente como cambios aleatorios no código. O uso do autómata celular é común pero non necesario. Outro exemplo podería ser unha intelixencia artificial e un sistema /programa multiaxente.
"hard" - baseado en hardware
A vida artrificial baseada en hardware principalmente consiste en robots, é dicir, máquinas guiadas automaticamente que poden realizar tarefas por si mesmos.
The Colour & the Shape
O álbum foi a estrea de Foo Fighters como banda, xa que o seu líder Dave Grohl gravara todo no seu primeiro traballo, Foo Fighters, a excepción dunha parte de guitarra feita por Greg Dulli, membro dos Afghan Whigs.
Tremolo (EP)
Tremolo é un EP da banda irlandesa de rock alternativo My Bloody Valentine, publicado o 20 de febreiro de 1991 a través do selo Creation Records. O título é unha referencia ao grande uso da banda dos efectos de guitarra de tremolo e vibrato para crear tons borrosos e de ilusión. Filmáronse vídeos para as cancións "Swallow" e "To Here Knows When" baixo a dirección de Angus Cameron.
Juan Francisco Ordóñez
Biografía
Desde comezos da década de 2000 pasa a ser director do grupo La Vellonera, acompañando ao compositor e cantante Víctor Víctor nas súas presentacións e gravacións.
Enlace covalente
Un enlace covalente é unha forma de enlace químico caracterizado pola compartición dun ou máis pares de electróns entre átomos para producir unha atracción mutua que mantén unida a molécula resultante. Os átomos tenden a compartir electróns de tal maneira que se enchan as órbitas exteriores. Estes enlaces son sempre máis fortes que o enlace de hidróxeno intermolecular e semellantes en forza ou máis fortes que o enlace iónico.
Beth Rodergas
Traxectoria
É actualmente a imaxe comercial da firma SEYART Jewels. Dende 2008 interpreta o papel de Rosa na serie Lalola de Antena 3.
Toxa
Véxase tamén
Pit bull
miniatura|[[American Pit Bull Terrier]] O pit bull é un termo xenérico usado para agrupar diferentes razas ou cruzamentos da familia molosser, usados tradicionalmente para a loita de cans. Entre esas razas están o bull terrier o american staffordshire terrier, o american pit bull terrier ou o staffordshire bull terrier. O termo é usado con diferentes castes e cruzamentos entre as que presentan características físicas semellantes.
Policétido
Os policétidos biosintetízanse normalmente por condensación descarboxilativa do malonil-CoA nun proceso similar á síntese de ácidos graxos (unha condensación de Claisen). As cadeas de policétidos producidas por unha policétido sintase xeralmente sofren ulteriores modificacións nas que se obteñen derivados bioactivos.
Complexo inmune
miniatura|dereita|As glomerulonefrites son exemplos clásicos de enfermidades con complexos inmunes. Un complexo inmune, inmunocomplexo ou complexo antíxeno-anticorpo está formado pola unión dun anticorpo a un antíxeno soluble. Unha vez unidos, o complexo antíxeno-anticorpo actúa como un epitopo específico, e dise que é un complexo inmune. Despois da reacción antíxeno-anticorpo, o complexo inmune pode estar suxeito a varias respostas, como a deposición do complemento, opsonización, fagocitose, ou o procesamento por proteases. Os glóbulos vermellos que levan receptores CR1 nas súas superficies poden unirse a complexos inmunes que levan unido o C3b e transportalos aos fagocitos, principalmente no fígado e bazo, e volven despois á circulación xeral.
Baryonyx
Clasificación
O seguinte cladograma mostra unha análise do 2010 da superfamilia Megalosauroidea.
Bugatti Royale
Ettore Bugatti planeara construír vinte e cinco destes coches, e vendelos á realeza para convertelo no coche máis luxoso. Pero incluso a realeza europea non ía poder comprar eses coches durante a Gran Depresión, e Bugatti só foi capaz de vender tres dos seis feitos (aínda existen os seis, o prototipo foi destruído nun accidente).
Masacre de Wounded Knee
miniatura|Foxa común para os lakota asasinados no masacre. miniatura|O xefe Big Foot xace morto na neve. O Masacre de Wounded Knee foi a última das grandes confrontacións entre os indios lakota e os Estados Unidos, no século XIX, descrita a posteriori como un masacre polo Xeneral Nelson A. Miles nunha carta dirixida ó Comisionado de Asuntos Indios. Tivo lugar onda o regato de Wounded Knee (en lingua lakota: Čhaŋkpé Ópi Wakpála) na reserva india de Pine Ridge, no estado de Dacota do Sur.
Memoria nos séculos XX e XXI
No ano 2001, o Congreso Nacional de Indios Americanos aprobou dúas resolucións condenando a entrega da Medalla de Honor aos autores do masacre e pediu ao goberno estadounidense que as rescindise. O lugar do masacre está declarado Fito Histórico Nacional (National Historic Site).
Never Breathe What You Can't See
Never Breathe What You Can't See é un álbum de Jello Biafra e The Melvins. Foi editado o 19 de outubro do 2004 a través do selo Alternative Tentacles, propiedade de Biafra. No libreto dise que Mohamed Atta e John Ashcroft axudaron a Biafra coas letras de "Caped Crusader" (de feito, algunhas liñas son copiadas de ámbolos dous), e convidan ao oínte a "buscar as diferenzas".
Lei de Curie-Weiss
A lei de Curie-Weiss (Por Pierre Curie e Pierre-Ernest Weiss) é unha versión adaptada da lei de Curie, lei que para un material paramagnético pode ser escrita, en unidades do S.I. como
Bion 6
Bion 6, tamén coñecido como Kosmos 1514, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 14 de decembro de 1983 mediante un foguete Soiuz U desde o cosmódromo de Plesetsk.
Mimetismo batesiano
Mimetismo acústico
Os predadores poden identificar as súas presas polo son e tamén pola vista; os imitadores evolucionaron en consecuencia enganando polo sentido auditivo aos predadores. Os morcegos son predadores nocturnos que dependen da ecolocación para detectar as súas presas. Algunhas presas potenciais son incomestibles para os morcegos e producen un sinal aposemático ultrasónico, o equivalente auditivo da coloración de advertencia. En resposta á ecolocalización dos morcegos Lasiurus borealis e Eptesicus fuscus, as avelaíñas tigre Arctiinae como Cycnia tenera producen sons de advertencia. Os morcegos aprenden a evitar avelaíñas daniñas, pero de xeito similar evitan outras especies como as avelaíñas Pyralidae que producen eses sons de advertencia tamén. Os complexos de mimetismo acústico, tanto o de tipo batesiano coma mülleriano, poden estar amoi estendidos no mundo auditivo.
Vector lanzadeira
Os vectores lanzadeira inclúen plásmidos que poden propagarse en eucariotas e procariotas (por exemplo, tanto en Saccharomyces cerevisiae coma en Escherichia coli) ou en diferentes especies de bacterias (por exemplo, tanto en E. coli coma en Rhodococcus erythropolis ). Tamén hai vectores lanzadeira que son adenovirus, que poden propagarse en E. coli e mamíferos.
Un dos tipos máis comúns de vectores lanzadeira é o vector lanzadeira de lévedo. . Case todos os vectores usados correntemente de S. cerevisiae son vectores lanzadeira. Os vectores lanzadeira de lévedos teñen compoñentes que permiten a replicación e selección tanto en células de E. coli coma en células de lévedos. O compoñente de E. coli dun vector lanzadeira de lévedo inclúe unha orixe de replicación e un marcador seleccionable, por exemplo, a resistencia a antibióticos, a beta lactamase ou a beta galactosidase. O compoñente lévedo dun vector lanzadeira de lévedo inclúe unha secuencia que se replica autonomamente (ARS), un centrómero de lévedo (CEN), e un marcador seleccionable de lévedo (por exemplo, URA3, un xene que codifica un encima para a síntese de uracilo.
Casardeita
O topónimo galego Casardeita pode referirse a:
Devorador da Morte
No mundo de ficción da serie Harry Potter, os Devoradores da Morte constitúen un grupo de meigos e meigas, liderados polo Señor Escuro, Lord Voldemort, principal antagonista dos libros, que procuran a purificación da comunidade máxica mediante a eliminación dos nacidos de muggles. Tamén pretender crear unha nova orde a través do Ministerio de Maxia e causar medo na comunidade asasinando oficiais importantes e outros inimigos, entre os que están os membros da Orde do Fénix.
Gáldar
Economía
A economía de Gáldar depende en gran parte dos cultivos de plátano que ocupan o seu territorio. Tamén cómpre engadir unha considerable actividade comercial. As praias de Sardina e Agujero son das mellores praias do municipio e coñecidas nas Illas Canarias. O municipio está
Devorador da Morte
Ideoloxía
A lealtade que mostran algúns Devoradores da Morte a Lord Voldemort é só por medo ou respecto cara a el. Rowling comentou o caso de Peter Pettigrew, no cal é evidente o tipo de persoa débil na procura de alguén que como Voldemort tivese o poder suficiente para protexelo ; outros, como Bellatrix Lestrange, prestan obediencia por simple devoción. O respecto que moios sentían polo meigo escuro é por admiración dos poderosos actos de maxia negra e polo poder que este prometía. Cómpre destacar tamén que non todos os Devoradores da Morte están dispostos a dar a vida polo seu amo. Moitos deles actúan polas posibles represalia que o Señor Escuro puidera ter contra eles. Tamén queda claro ao longo das novelas que Voldemort nunca intentara reunir un grupo de amigos, senón de serventes. Segundo Rowling, o único ser ao que valora é a súa serpe Nagini.
Palmeira de abano
Taxonomía
Trachycarpus fortunei foi descrita primeiro por William Jackson Hooker coma Chamaerops fortunei e despois atribuída ao xénero Trachycarpus por Hermann Wendland e publicada en Bulletin de la Société Botanique de France, 8, p. 429 en 1861. Trachycarpus: nome xenérico que deriva das verbas gregas: trachus = "áspero" e karpos = "froita", en referencia á froita de forma irregular.
Quelónidos
Taxonomía
A familia dos quelónidos está dividida en tres subfamilias, con 12-13 xéneros, seis deles extintos e seis ou sete especies actuais (segundo os autores):
En Galicia
Ás veces, extraviadas, son ocasionais visitantes das nosas augas varias especies de quelónidos:
Brad Wilk
Rage Against the Machine
Wilk chegou a Rage Against the Machine procedente doutra banda. Fixo unha audición para un grupo chamado Lock Up, que editou un álbum, Something Bitchin' This Way Comes, a través da Geffen Records en 1989 e separouse cando comezou a recibir a atención dos medios. O guitarrista de Lock Up, Tom Morello, quería comezar unha nova banda e contactou con Wilk, que nese momento tocaba na banda Greta, para ver se estaba interesado en tocar a batería. Pouco tempo despois o dúo coñeceu ao rapeiro Zack de la Rocha e a través deste coñeceron ao baixista Tim Commerford (amigo da infancia seu) formándose así Rage Against the Machine. Despois de frecuentar o circuíto dos Ánxeles Rage Against the Machine asinou un contrato coa Epic Records en 1992. Ese mesmo ano a banda editou o su primeiro álbum Rage Against the Machine. A banda conseguiu un grande éxito comercial e editou tres álbums máis.
Reunión de RAtM
Os rumores sobre unha reunión de Rage Against the Machine escoitáronse por ver primeira o 22 de xaneiro do 2007, e o 29 de abril a banda tocou no Coachella Music Festival. Inicialmente só tiñan pensado realizar esa única actuación, pero finalmente non foi así. A banda realizou 7 concertos máis nos Estados Unidos ese ano, e no 2008 tocaron en Asia e en Europa. Durante o ano 2010 volverían a Europa e realizaron os seus tres últimos concertos ata o de agora no mes de outubro en Suramérica.
Espermina
A espermina intervén no metabolismo celular. Encóntrase en numerosos órganos e tecidos eucarióticos e é un factor de crecemento esencial para moitas bacterias. A pH inferior a 10 a espermina ten polo menos un nitróxeno protonado, e a pH fisiolóxico todos os seus nitróxenos están protonados, polo que é un policatión. A espermina atópase no núcleo celular onde se asocia co ADN, principalmente por atracción electrostática entre as súas cargas positivas e as negativas dos fosfatos do ADN, estabilizando e condensando a estrutura en dobre hélice.
BAP!!
BAP!! (acrónimo de "Brigada Anti Polizialak" ou "Babarruna ta Aza Popularra") foi un grupo vasco de hardcore. Fórmanse en 1984 e disólvense en 1996, deixando tres discos gravados. En 2003 publicouse un CD+DVD co derradeiro concerto que deron no gaztetxe de Andoain. Tres dos seus membros xuntáronse en 2004 para ensaiar novas canción nun novo grupo: Inoren Ero Ni.
Gran Premio de Bahrain de 2009
Carreira
Button cruzou a liña de meta, conseguindo a súa terceira vitoria da temporada, 7 segundos por diante de Vettel, que tiña ido moito máis rápido nas últimas voltas. Trulli atraveou a liña 2 segundos despois de Vettel, con Hamilton rematando cuarto. Barrichello acabou quinto, Raikkonen sexto, Glock menos dun segundo tras el sétimo e Fernando Alonso oitavo, xa 52 segundos de diferenza con Button.
Dourado
Historia
Non obstante, o período de máximo esplendor do emprego desta técnica foi no barroco e rococó, a mediados do século XVIII, onde se usou tanto para cuestións relixiosas (retablos, altares, iconas etc.) coma laicas (mobles, palacios etc.). Isto débese a que nestes períodos buscábase que a arte representase o seu carácter ilusorio ou artificioso onde o enxeño chegase a enganar a vista até asombrala, segundo palabras do propio Gian Lorenzo Bernini. Valorábase especialmente o visual e efémero, de xeito que todo tendía á teatralización esaxerada e á opulencia e, por iso, o emprego de ouro era tan acusado porque producía resultados moi luminosos e efectistas.
A partir do século XIX o emprego do dourado foise minimizando até permanecer illado en autores como Gustav Klimt que resalta as súas figuras realistas sobre fondos imposibles e que permaneceu no século XX na corrente do art déco onde se mantén o interese barroco da profusa decoración, o emprego de materiais luxosos, e a utilización de motivos vexetais, con intencións efectivas e teatralizantes. Foi durante este século cando apareceu o “falso ouro” xurdido das innovacións técnicas e da intención de minimizar os custos de produción e axilizar o proceso de execución. Apareceron tamén as pinturas a base de purpurinas que inclúen po finísimo de bronce ou outros metais para dotar a pintura dun ton dourado ou prateado; pigmentos iridescentes ou nacarados compostos por un revestimento de óxido metálico sobre unha escama de mica que non sofren problemas de envellecemento en condicións de temperatura e humidade convencionais. Non obstante, de xeito illado, algúns artistas seguen a empregar as técnicas tradicionais de dourado como Yves Klein nos seus corenta e cinco Monodourados, para os que empregou as dúas técnicas (dourado ao mixtión e á auga). Outros autores, dende o panorama actual, achegáronse ao dourado como James Lee Byars, Louise Nevelson ou Jannis Kounellis.
Platino
O platino é un elemento químico de número atómico 78 situado no grupo 10 da táboa periódica dos elementos. O seu símbolo é Pt. Trátase dun metal de transición branco agrisado, precioso, pesado, maleable e dúctil. É resistente á corrosión e atópase en distintos minerais, frecuentemente xunto con níquel e cobre; tamén pode atoparse como metal. Emprégase en xoiería, equipamento de laboratorio, contactos eléctricos, empastes e catalizadores de automóbiles.
Óperas de Claudio Monteverdi
En 1613, Monteverdi converteuse en maestro di cappella na basílica de San Marcos en Venecia, onde continuou a compoñer óperas para a corte dos Gonzaga e posteriormente para o Teatro Santi Giovanni e Paolo. As dúas únicas que sobreviviron son Il ritorno d'Ulisse in patria con libreto de Giacomo Badoaro e a súa última ópera, L'incoronazione di Poppea, sobre un libro de Giovanni Francesco Busenello. Sete das súas óperas están perdidas. Destas, L'Arianna, Andromeda, Proserpina rapita e Le nozze d'Enea con Lavinia foron completadas e representadas en vida do compositor. As outras tres óperas perdidas Le nozze di Tetide, La finta pazza Licori e Armida abbandonata, nunca foron finalizadas, polo que se descoñece canta música completou, se a chegou a haber. Para algunhas delas, sobreviviu canto menos o libreto, de autores como Scipione Agnelli, Ercole Marigliani, Ottavio Rinuccini, Giulio Strozzi e Torquato Tasso.
L'Arianna
L'Arianna, unha tragedia in musica (traxedia en música), foi escrita para as celebracións da voda do fillo máis vello e herdeiro do duque Vincenzo, Franceso e Margarida de Savoia. O libretto de Riinuccini está baseado no mito grego de Ariadna. Foi estreada no Palacio Ducal o 28 de maio de 1608.
Andromeda
Andromeda é unha favola in musica encargada por Don Vincenzo Gonzaga para o Carnaval de Mantua de marzo de 1618, con libreto de Marigliani. Debido ao desinterese de Monteverdi levou dous anos en completarse e foi estreada durante a tempada de Carnaval de 1620, do 1 ao 3 de marzo. A música perdeuse, mais o libreto, que durante moito tempo se considerou perdido, foi redescuberto en 1984.
La finta pazza Licori
(Galego: "A tola finxida Licori")
Le nozze d'Enea con Lavinia
Le nozze d'Enea con Lavinia, unha tragedia di lieto fine (traxedia con final feliz), con outro libreto de Badoaro, foi a segunda ópera escrita para o Teatro Santi Giovanni e Paolo e estreada na tempada de Carnaval de 1640–41. Aínda que o libreto sobreviviu, a música perdeuse.
Dicionario de Bioloxía galego-castelán-inglés
Características
Trátase dun texto de referencia que serve de axuda aos profesores, investigadores e divulgadores científicos para poderen expresar correctamente os principais termos da Bioloxía. Este dicionario trilingüe, publicado no ano 2010, abrangue toda a Bioloxía, desde as moléculas até os ecosistemas, e nel encóntranse termos relacionados coa Antropoloxía, a Bioquímica, a Bioloxía celular e a molecular, a Botánica, a Ecoloxía, a Fisioloxía, o Medio ambiente, a Microbioloxía, a Xenética e a Zooloxía.
Isopropil β-D-1-tiogalactopiranósido
Uso en laboratorio
En cribados azul/branco, utilízase o IPTG xunto con X-gal. O cribado azul/branco permite identificar as colonias que foron transformadas co plásmido recombinante das que non.
Avós
Avós son o pai e a nai dos pais dunha persoa, respectivamente denominados avó e avoa. É tradicional tamén denominalos padriño e madriña  como forma familiar. Nas culturas tradicionais, os avós tiveron un rol claro en relación ao coidado dos nenos. Isto tendeu a diminuír no desenvolvemento da familia nuclear.
Espiritual
Evolución
Os espirituais sufriron unha primeira evolución trala Guerra de Secesión, cando unha parte da poboación negra os rexeitou pola súa vinculación co pasado escravista, aínda que á vez xerouse unha difusión dos mesmos e apareceron novas escolas, manténdose nas igrexas. A aparición dos "Fisk Jubilee Singers", un grupo formado na Universidade de Fisk (Nashville, Tennessee), a partir de 1871 e até ben entrado o novo século (gravaron o seu primeiro disco en 1913), supuxo unha popularización enorme, non só en Estados Unidos, senón tamén en Europa. Con todo, o interese dos negros polos espirituais, nas igrexas, diminuíu ao longo da primeira metade do século XX, substituído polo gospel. E iso, a pesar de que a popularidade do xénero foi en aumento, especialmente no formato de cuarteto con repertorio de jubilee.
2009
Tenis
Xuño: Roland Garros (París).
Nós Televisión
Traxectoria
Comezou a emitir a través da Televisión dixital terrestre nas comarcas de Tabeirós - Terra de Montes, Deza, Arzúa, Terra de Melide, Ordes e Santiago pasando o día 14 de marzo de 2019 a facelo exclusivamente a través da canle 119 da plataforma de televisión de pagamento de R.
Alén de emisora, tamén é produtora de documentais. Algúns deles son ''Véndese litoral. A Coruña deféndese (2018) e Redes contra a política do espolio (2019), ambos dirixidos por Xosé Bocixa, Un país de cinzas (2018), de Galiza Contrainfo, e San Finx 1960'' (2019), de Irene Pin.
Programas
miniatura|Imaxe corporativa
Uncial
Trazados
Atópanse algunha ligaduras en final de liña así como o E caudata (Ę) que pode substituír o AE, e que fai a súa aparición a partir do século VI.
Edda poética
O bispo Brynjólfur enviou o Codex Regius como agasallo ó rei dinamarqués, e de aí o nome. Fora gardado durante séculos na Biblioteca Real Danesa pero no ano 1971 foi devolto a Islandia.
Gran Premio de Turquía de 2020
Práctica
A segunda sesión de adestramentos do venres rematou con Verstappen como o máis rápido por diante de Leclerc e o Mercedes de Valtteri Bottas. O mellor tempo de Verstappen na segunda sesión foi case sete segundos máis rápido que na primeira. Os aspirantes ao campionato Bottas e Hamilton melloraron significativamente as súas posicións nesta sesión. Bottas comparou a esvaradiza pista coas súas experiencias de pilotaxe sobre xeo na súa Finlandia natal.
Gorizia
miniatura|Igrexa de Santo Ignacio Gorizia (Gorica, Gurize) é unha municipalidade, capital da provincia de Gorizia, na rexión Friúl-Venecia Xulia ,Italia, na aba dos Alpes fai fronteira con Eslovenia. A súa superficie é de 41 km² e a poboación de 36.172 habitantes (2006) e ten unha densidade de poboación de 863 h/km². Gorizia é unha cidade multilingüe, o alemán tivo grande importancia ata a primeira guerra mundial pero actualmente quedan poucos xermanófonos, o italiano difundiuse polos medios de comunicación, ensino e pola administración, o friulano é unha das linguas autóctonas da rexión xunto co esloveno, e por último o véneto que se difundiu na cidade no século XIX.